|  |  |  |
| --- | --- | --- |
| **Referat fra møte i Kirkerådet** | | |
| **Tid:** | Kl 12:00-14:00 |  |
| **Dato:** | Torsdag 17.10.2024 |
| **Sted:** | **Hjerterommet** |

*Til stede: Daniel Holt (kirkerådsleder)*

*Elin Gåsland (innvalgt medlem -nestleder)*

*Liv Kolstad (innvalgt medlem -sekretær)*

*Anne Liv Egholm Kirknes (1 vararep)*

*Svein Stokman (2 vararep)*

*Edward Hulbak (3 vararep)*

*Mirjam Wåge (rep norske skolen)*

*Øivind Gundersen (daglig leder)*

*Ingunn Dalan Vik (sjømannsprest)*

*Trine Pettersen Lohne (ansattes rep)*

*Forfall: Lis-Ann Sylling (rep konsulatet)*

Daniel ønsket velkommen til møtet og ønsket Trine spesielt velkommen som ansattes representant.

Ingunn og Daniel leste kommende søndagens tekster og Frans av Assisis bønn.

Øivind informerte om ansettelsesprosessen og nyansatt prest Einar Andreas Weider, som starter i tjenesten 1. juni 2025.

|  |  |
| --- | --- |
| **Sak 14/2024** | **Registrering av møtedeltakere, godkjenning av innkalling, saksliste og referat.** |
| -Registrering av møtedeltakere og stemmeberettigede  -Godkjenning av innkalling.  -Godkjenning av saksliste. |
| **Vedtak:** I Lis-Anns fravær var Anne Liv stemmeberettiget.  Innkalling og saksliste ble godkjent.  Referat fra sist møte ble godkjent digitalt uten kommenterer. |

|  |  |
| --- | --- |
| **Sak 15/2024** | **Program høst 2024** |
| Program for høsten ble gjennomgått av Øivind, som også henviste til Messenger-streng der forslag til program var lagt ut tidligere i høst. Øivind setter pris på at Kirkerådet er «på» og gir respons i strengen.  Følgende ble videre fokusert i møtet:  **Program** settes opp etter tilgjengelige ressurser på personell og økonomiske muligheter.  I vår er justeringer gjort på Familiemiddagstilbudet. Navnet er endret til Familiedag og fokus skal være mer en sosial møteplass enn middag. Derfor er det også fast meny, noe som både gir mindre matsvinn og er mer økonomisk. Trine framhevet at Familiedag testes ut våren 2024.  **Tiltak i Las Palmas**. Det prøves ut arrangement for nordmenn tre fredager i vår. Vaffeljernet er med og tre ansatte kombinerer tiltaket med evt båtbesøk.  **Beredskapsdag/-seminar** avholdes 28.10 for næringslivet - ca 20 påmeldte.  **Program/folder** utarbeides ikke, men kortfattet info utarbeides og som kirkevertene kan benytte. Denne beslutningen er en prøveordning som må evalueres.  **Program for vår 2025** utarbeides med frist 1. desember. |
| **Vedtak:** Rådet tok program for høsten til etterretning. |

|  |  |
| --- | --- |
| **Sak 16/2024** | **Budsjett 2025** |
| Øivind presenterte budsjettforslaget for 2025. Følgende ble fokusert i møtet:  Budsjettprosessen har vært lang og er fortsatt under utarbeidelse. Det er mottatt budsjettramme fra Bergen, noe som er nytt i år. Rammen ble mottatt 14 dager før frist for tilbakemelding, noe som dessverre sperret for involvering fra bl.a. Kirkerådet. Skal vår stasjon bygge på budsjettrammen, kreves reduksjon av personell og tiltak. Dette er ikke ønskelig, og det jobbes med forståelse for at den største stasjonen trenger mer økonomisk støtte og tiltak for å drifte på en fornuftig måte. Øivind arbeider med en skisse til tiltak for å møte rammen.  Eksempler på reduksjon kan være færre vielser, kortere åpningstid – om dette skulle bli aktuelt vil det gå ut over stasjonens inntekter.  Av ansatte er det kun èn stilling som ikke er fast.  Det framkom videre at budsjettrammen er urealistisk høy på basarinntekter og gaver/arv etter stasjonens erfaring. Det arbeides imidlertid for å finne andre/nye inntektskilder, f eks givertjeneste, men dette er et tidkrevende arbeid som ikke kan budsjetteres for 2025.  På kostnadssiden har bl a husleiene økt kraftig på GC. Matprisene likeså. Det er også vurdert lønnsomhet ved kjøp av boliger i stedet for leie. Det er vurdert kjøp av små boliger til sesongstab som kan leies ut i ledige perioder uten at dette er en realitet for budsjettering for 2025.  Nødvendig oppgradering av kjøkken både på grunn av HMS og praktisk tilrettelegging ble nevnt, og det må bli et eget prosjekt som man håper kan gjennomføres i 2025.  Det er foretatt oppussing og innkjøp av en del nye møbler, og det er satt av midler til nødvendig vedlikehold. Gamle biler krever løpende vedlikehold. Rekkverket mot sjøen blir oppgradert seksjsonsvis, og utføres etter pålegg.  Det framkom videre at det i Norge diskuteres om trossamfunn kan forvente redusert økonomisk støtte i årene framover og Sjømannskirken vil eventuelt kunne rammes av det. Beredskapsarbeidet som konsulatet tidligere tok ansvar for, er overtatt av Sjømannskirken som mottar ca 20 mill kr sentralt i årlig økonomisk støtte.  Det arbeides med Sjømannskirkens organisering og mulig optimalisering for å samle oppgaver som f eks kommunikasjon, trosopplæring mv. Det kan også i fremtiden tenkes å ha f eks kun én administrativ leder for f eks kirkene i Spania (6 stasjoner per 2024).  Det ble nevnt at Sjømannskirken per 2024 får mer enn 50% økonomisk statsstøtte, 25% er innsamlede midler sentralt og 25% er egenfinansiert på stasjonene.  Det ble foreslått at budsjettforslaget for 2025 for Gran Canaria framlegges som et stramt realistisk budsjett. |
| **Vedtak:** Rådet tok budsjettforslag for 2025 til etterretning. |

|  |  |
| --- | --- |
| **Sak 17/2024** | **Status ved daglig leder** |
| -Bemanning  Kateket har fram til februar 50% stilling og går opp i 100% fra februar 2025.  Ny prest er ansatt med tiltredelse juni 2025. Vikar er ansatt fra 1.1.25 og fram til påske.  Sesongprest og sesongdiakon er ansatt for høsten 2024.  To praktikanter er ansatt – deres hovedfokus er informasjon og barn og unge.  En stor gjeng sesongarbeidere for høsten 2024 er på opplæring.  Det framkom at staben jobber godt sammen.  -Økonomi  Det framkom at stasjonen p t har dårlig likviditet uten hjelp fra Bergen, noe som er kjent ved sesongstart hvert år. Øivind har lagt en plan for å møte dette sammen med Bergen.  -Drift & konsept  Det er mer fokus på statistikk som grunnlag og dokumentasjon for driften framover. Staben er pålagt å føre daglig statistikk da dette er et viktig grunnlag for økonomiske overføringer framover. Statistikken kan også forklare hvorfor det er sesongsvingninger og viser utviklingen.  -Frivillighet -forsikringer, registrering, ny frivillighetskoordinator.  Alle frivillige medarbeidere er nå forsikret i hht spansk lov. Dette innebærer at timer må registreres og det medfører noe kostnader. Det skal også inngås avtale med de enkelte frivillige med signatur i hht spansk lovkrav.  Det er stasjonen på Lanzarote som følger opp forsikringsordningen.  Det framkom at det kan være krevende å innføre registrering for frivillige. |
| **Vedtak**: Rådet tok statusinformasjon til etterretning. |

|  |  |
| --- | --- |
| **Sak 18/2024** | **Utvalg** |
| Av de fire utvalgene vi har kommet frem til er det frivillighet og gudstjenesteutvalgene det vurderes å kjøre i gang først, da det kan bli for krevende å sette i gang alle samtidig.  Mandat for Gudstjenesteutvalget (GU) og Frivillighetsutvalget (FriU) ble presentert i henhold til utsendte vedlegg. Hensikten med utvalgene er at arbeid delegeres fra stab til utvalg, slik at staben avlastes. Utvalget får ansvar og myndighet til å utføre det som framkommer i mandatene. Det er vesentlig at en frivillig medarbeider er leder i utvalgene, for optimal avlastning, kontinuitet og for å knytte til seg nye medarbeidere  Sammensetningen av utvalgene i mandatene er bred representasjon; fra alle aktiviteter, stab, Kirkeråd, for å sikre kommunikasjon alle veier.  Det foreligger forslag på deltagere i de to utvalgene. Disse er utarbeidet av de tre faste medlemmene i Kirkerådet og oversendt Øivind for forankring i stab.  Øivind arbeider for å få til en ordning med frivillighetskoordinator. Dette vil være en naturlig deltager i FriU. Det er ønskelig å innarbeide denne over tid. |
| **Vedtak**: Rådet stiller seg bak mandatforslag og støtter oppstart av de to utvalgene i første omgang. |

|  |  |
| --- | --- |
| **Eventuelt** | **Sjømannskirkens generalforsamling juni 2025**  Kirkerådet kan fremme saker og Daniel inviterte til innspill før neste møte i Kirkerådet i november. |
| **Neste Kirkerådsmøte 28.11.2024**  Daniel ba om innspill på saker før neste Kirkerådsmøte |
|  |

Daniel takket for møtet som ble avsluttet kl 13:45.